Diari Oficial de la Generalitat Valenciana


Sumari del DOGV 6242, del 09-04-2010 (2010/3342)

RESOLUCIÓ de 23 de març de 2010, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de prevenció de riscos laborals, segons l'aplicació de la disposició addicional quarta del Decret 33/1999, de 9 de març, del Govern Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6242

Data del DOGV
:   09-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/3342


Data del document
:   23-03-2010

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 23 de març de 2010, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de prevenció de riscos laborals, segons l'aplicació de la disposició addicional quarta del Decret 33/1999, de 9 de març, del Govern Valencià. [2010/3342]  
Amb la finalitat d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, de conformitat amb que disposa l'article 75 de la Llei Orgànica 6/2001, de 21 de desembre, d'Universitats; la Llei 7/2007, de 12 d'abril, de l'Estatut Bàsic de l'Empleat Públic; el Text Refós de la Llei de la Funció Pública Valenciana, i el Decret 33/1999, de 9 de març, del Govern Valencià, acorda:  
Convocar proves d'accés al grup A, subgrup A1, sector d'administració especial, tècnic superior de prevenció de riscos laborals de la Universitat Politècnica de València, d'acord amb les bases següents:  
Primera. Objecte de la convocatòria  
1.1. Aquesta convocatòria té per objecte la selecció de personal per a cobrir llocs del grup A, subgrup A1, sector d'administració especial, tècnic superior de prevenció de riscos laborals de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.  
Segona. Condicions generals dels aspirants  
2.1. Per a l'admissió a aquestes proves selectives, els aspirants hauran de complir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup A, subgrup A2, sector d'administració especial, i haver-hi prestat serveis efectius durant almenys dos anys com a funcionari de carrera en la categoria de tècnic mitjà de prevenció de riscos laborals en el grup A, subgrup A2, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica per a ser proveït pel grup de titulació A, subgrups A1/A2, sector d'administració especial, denominació del lloc tècnic mitjà de prevenció de riscos laborals.  
b) Estar en possessió del títol de doctorat, llicenciatura, títol d'enginyeria, d'arquitectura, grau o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes a l'estranger caldrà estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.  
c) En virtut de la disposició transitòria segona de l'Estatut Bàsic de l'Empleat Públic, de data 12 d'abril de 2007, també podrà participar el personal laboral fix que exercisca funcions o llocs definits com propis de personal funcionari objecte d'aquesta convocatòria i que complisquen la resta dels requisits estipulats en el punt 2.1 d'aquesta.  
2.2. Les condicions per a l'admissió a les proves, s'hauran de complir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
Tercera. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General (edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferràndiz i Carbonell, s/n, d'Alcoi; en el Registre de l'Escola Politècnica de Gandia, sítia al carrer Paranimf, número 1, del Grau de Gandia, i en la pàgina web del Servei de Recursos Humans, l'adreça electrònica de la qual és (Personal d'Administració i Serveis).  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46459 València, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana (DOCV).  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46444 València, edifici del Rectorat; en el Registre de l'Escola Politècnica Superior d'Alcoi, plaça de Ferràndiz i Carbonell, s/n, Alcoi; en el Registre de l'Escola Politècnica Superior de Gandia, carrer Paranimf, número 1, el Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
En el cas que s'optara per presentar la sol·licitud davant una oficina de Correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 27,09 euros, que s'ingressaran en el compte corrent número 2077 0724 68 5193117628 -taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46104 València. La persona interessada ha d'adjuntar a l'esmentada sol·licitud el comprovant bancari d'haver satisfet els drets d'examen. En cap cas la mera presentació i el pagament comportarà la substitució del tràmit de presentació de la sol·licitud, dins del termini establit i en la forma escaient, davant l'òrgan expressat en la base 3.2.  
3.5. Estan exempts del pagament de la taxa d'examen:  
3.5.1. Les persones amb un grau de minusvalidesa igual o superior al 33%, les quals han de presentar amb la sol·licitud el certificat acreditatiu d'aquesta condició.  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
Quarta. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el DOCV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el DOCV.  
4.3. En tot cas, a fi d'evitar errors i, en el supòsit de produir-se'n, possibilitar l'esmena dins del termini establit i en la forma escaient, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el DOCV. Si és procedent, es publicarà també l'ordre d'actuació dels aspirants segons el que disposa la base 7.2.  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
Cinquena. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.   
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici es configurarà en forma de qüestionari tipus test amb quatre alternatives de resposta, de les quals només una és correcta.  
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració, sempre que ho permeta la tipologia de l'exercici. S'anul·laran tots aquells que continguen alguna marca que poguera identificar-ne l'autor.  
Sisena. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat apte.  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat apte. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat aptes en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
Setena. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el DOCV la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra O, seguint l'ordre alfabètic de cognoms segons la Resolució de 1 de juliol de 2009, de la Conselleria de Justícia i Administracions Públiques (DOCV número 6059, de 17 de juliol de 2009).  
Els aspirants hauran d'acreditar-ne la personalitat mitjançant la presentació del document nacional d'identitat o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies confrontades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; al tauler d'anuncis del Servei de Recursos Humans, a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, a l'adreça: (Personal d'Administració i Serveis), amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
Huitena. Publicitat de les llistes  
El tribunal elevarà al rector les llistes definitives dels aspirants que hagen superat les proves, per a la inserció en el DOCV.  
Novena. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de Batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'escola oficial d'idiomes corresponent al tercer curs de coneixements de valencià.  
c) Certificat de nivell Mitjà de la Junta Qualificadora de Coneixements de Valencià.  
d) Certificat de grau mitjà de Coneixements del Valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, d'acord amb el que estableix el punt anterior, haurà de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.  
Deu. Presentació de documents  
10.1. En el termini de 20 dies hàbils, comptadors des de l'endemà de la publicació en el DOCV de les relacions definitives d'aprovats, els aspirants proposats hauran de presentar al Servei de Recursos Humans d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi, situada en la plaça de Ferràndiz i Carbonell, s/n, d'Alcoi; al Registre de l'Escola Politècnica Superior de Gandia, situat al carrer Paranimf, 1, el Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, la documentació següent:  
a) Llevat que conste en l'expedient personal, còpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
c) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits. Amb aquest efecte, els reconeixements es realitzen a través del Servei Integrat de Prevenció i Salut Laboral de la Universitat Politècnica de València, a fi que aquest realitze el pertinent reconeixement mèdic i expedisca el certificat mèdic que pertoque.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
Onze. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup A, subgrup A1, sector d'administració especial, tècnic superior de prevenció de riscos laborals d'aquesta Universitat Politècnica mitjançant resolució que es publicarà en el DOCV, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria de tècnic superior de prevenció de riscos laborals.  
Dotze. Informació respecte de les dades recollides  
12.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.   
12.2. El fitxer personal quedarà sota la responsabilitat del Rectorat de la Universitat Politècnica de València, al camí de Vera, s/n, DP 46498 València.  
12.3. La informació obtinguda serà processada exclusivament per a la gestió de personal.  
12.4. Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, DP 46992 València.  
Tretze. Tribunal  
13.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:  
· President/presidenta: un vicerector/una vicerectora de la Universitat Politècnica de València o persona en qui delegue.  
· Quatre vocals, designats pel rector de la Universitat Politècnica de València, personal funcionari de carrera.  
· Un secretari/una secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de complir els requisits establits en l'article 13.4 del Text Refós de la Llei de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46188 València.  
13.6. El tribunal tindrà la categoria assenyalada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Catorze. Recursos  
14.1. Contra aquesta convocatòria i les seues bases, que són definitives en la via administrativa, les persones interessades podran interposar un recurs contenciós administratiu en el termini de dos mesos comptadors a partir de l'endemà de la publicació en el DOCV, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, podran interposar un recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 23 de març de 2010.- El rector: Juan Juliá Igual.  
ANNEX I  
Codi de lloc: PF1122.  
Denominació del lloc: tècnic mitjà de prevenció de riscos laborals.  
Unitat: Servei Integrat de Prevenció i Salut Laboral.  
Centre: Prevenció de Riscos Laborals.  
Catalogació: grup A, subgrup A1/ 20 E030.  
Formació específica: especialitat d'Higiene Industrial nivell superior i especialitat de Seguretat en el Treball nivell superior.  
Codi de lloc: PF1630.  
Denominació del lloc: tècnic mitjà de prevenció de riscos laborals.  
Unitat: Servei Integrat de Prevenció i Salut Laboral.  
Centre: Prevenció de Riscos Laborals.  
Catalogació: grup A, subgrup A1/ 20 E030.  
Formació específica: especialitat d'Higiene Industrial nivell superior i especialitat de Seguretat en el Treball nivell superior.  
Codi de lloc: PF1241.  
Denominació del lloc: tècnic mitjà de prevenció de riscos laborals.  
Unitat: Servei Integrat de Prevenció i Salut Laboral.  
Centre: Prevenció de Riscos Laborals.  
Catalogació: grup A, subgrup A1/ 20 E030.  
Formació específica: especialitat d'Higiene Industrial nivell superior i especialitat de Seguretat en el Treball nivell superior.  
Funcions del lloc PF1122 i PF1630:  
1. Identificar i avaluar riscos derivats de l'exposició als agents químics, físics, biològics i aquells derivats de les activitats presents en la UPV.  
2. Identificar i avaluar riscos derivats de l'organització, càrrega de treball, càrrega física, moviments repetitius i/o postures forçades dels treballs desenvolupats en la UPV.  
3. Identificar i avaluar riscos derivats del treball de tipus ofimàtic u administratiu (qualitat de l'ambient interior, confort acústic i tèrmic, il·luminació, disseny ergonòmic del lloc de treball, etc.) del personal de la UPV.  
4. Valorar els riscos laborals derivats de les condicions ambientals (agents químics, físics i biològics), així com, de l'organització i de la càrrega de treball, utilitzar les normatives vigents i/o els criteris tècnics de reconegut prestigi professional.  
5. Dur a terme activitats de mesurament o presa de mostres, realització de proves qualitatives i quantitatives in situ i, si és el cas, sol·licitar les anàlisis o proves necessàries per a l'estimació de riscos higiènics identificats.  
6. Proposar a nivell conceptual, a la direcció de la unitat, mesures preventives per a eliminar, minimitzar o reduir els riscos detectats en les avaluacions de riscos efectuades.  
7. Assessorar en matèria preventiva a tot el personal i entitats de la UPV que ho sol·licite formalment, en matèria de riscos higiènics i/o ergonòmics.  
8. Elaborar informes tècnics, procediments de gestió preventiva o qualsevol altra documentació relacionada amb els riscos higiènics o ergonòmics.  
9. Participar en la formació i informació preventiva del personal de la UPV.  
10. Col·laborar amb la direcció de la unitat en el disseny, implantació i seguiment d'un sistema de gestió descentralitzada de la prevenció de riscos laborals en la UPV.  
11. Observança de les normes bàsiques de seguretat i salut de la Universitat Politècnica de València, com a treballador d'aquesta, per al seu propi lloc de treball.  
12. Gestió de residus en l'àmbit del propi lloc de treball.  
13. Participar en els equips i/o grups de millora que s'establisquen en la unitat para el desenvolupament de plans de millora.  
14. Coordinar i supervisar el treball del personal assignat a la seua unitat d'inferior categoria, atenent a les pautes, indicacions i terminis o criteris establits per la direcció de la unitat.  
15. I totes aquelles funcions inherents al lloc de treball i categoria professional.  
Funcions del lloc PF1241:  
1. Identificar els perills de seguretat derivats de les operacions realitzades amb agents químics i físics presents en la UPV.  
2. Dur a terme les avaluacions específiques de seguretat de màquines i equips de treball, sol·licitar les anàlisis o proves necessàries per a l'estimació de riscos de seguretat identificats i assessorar a les entitats UPV i la direcció de la unitat en l'elecció i compra d'equips de treball i màquines.  
3. Identificar i avaluar els perills presents en l'activitat derivats de la seguretat en operacions, instal·lacions i equips de treball, així com en la fase de disseny de nous llocs de treball i instal·lacions singulars.  
4. Col·laboració amb les distintes entitats de la UPV i la direcció de la unitat en la normalització de processos de treball segurs; en la investigació d'accidents i incidents del personal de la UPV, incloent-hi la recollida i explotació de les dades relatives a accidents i incidents de treball provinents de l'àrea mèdica; en la formació i informació preventiva del personal de la UPV, en les matèries pròpies de la seua especialització.  
5. Valorar i estimar els riscos derivats de les situacions d'emergència.  
6. Interlocució en matèria de coordinació d'activitats empresarials.  
7. Proposar la documentació tècnica associada als plans d'emergència i autoprotecció dels edificis de la UPV.  
8. Proposar a nivell conceptual, a la direcció de la unitat, mesures preventives per a eliminar, minimitzar o reduir els riscos detectats en les avaluacions de riscos efectuades.  
9. Assessorar en matèria preventiva a tot el personal de la UPV que ho sol·licite formalment, davant possibles riscos de seguretat.  
10. Elaborar informes tècnics, procediments de gestió preventiva o qualsevol altra documentació tècnica relacionada amb les demandes d'assessorament corresponents a l'àrea d'especialització.  
11. Col·laborar amb la direcció de la unitat en el disseny, implantació i seguiment d'un sistema de gestió descentralitzada de la prevenció de riscos laborals en la UPV, i en el desenvolupament de la política de seguretat i salut establida per la UPV.  
12. Observança de les normes bàsiques de seguretat i salut emanades de la Universitat Politècnica de València, per al lloc de treball propi.  
13. Gestió de residus en l'àmbit del propi lloc de treball.  
14. Participar en els equips i/o grups de millora que s'establisquen en la unitat para el desenvolupament de plans de millora.  
15. Coordinar i supervisar el treball del personal assignat a la seua unitat d'inferior categoria, atenent a les pautes, indicacions i terminis o criteris establits per la direcció de la unitat.  
16. I totes aquelles funcions inherents al lloc de treball i categoria professional.  
Temari  
Bloc general:  
1. La Llei Orgànica d'Universitats.  
2. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Del govern de la Universitat (títol segon).  
3. La Llei 7/2007, de 12 d'abril, de l'Estatut Bàsic de l'Empleat Públic.   
4. Llei Orgànica 15/1999, de 13 de desembre, de Protecció de Dades de Caràcter Personal.  
5. El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
6. La Llei de Contractes del Sector Públic. Àmbit d'aplicació. Principis de contractació pública. L'expedient de contractació en les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: principals característiques.  
7. El Pla Estratègic de la Universitat Politècnica de València.   
8. Llei Orgànica 3/2007, 22 març, per a la Igualtat Efectiva de Dones i Hòmens: títol preliminar. Objecte i àmbit de la llei. Títol I. El principi d'igualtat i la tutela contra la discriminació. Títol II. Capítol I: Principis generals. Títol IV. Capítol I: Igualtat de tracte i d'oportunitats en l'àmbit laboral. Capítol II. Igualtat i conciliació. Capítol III: Els plans d'igualtat de les empreses i altres mesures de promoció de la igualtat. Títol V. Capítol I: Criteris d'actuació de les administracions públiques.  
9. Llei Orgànica 1/2004, de 28 desembre, de Mesures de Protecció Integral contra la Violència de Gènere. Títol preliminar. Objecte de la llei. Títol I. Capítol I: En l'àmbit educatiu. Capítol II: En l'àmbit de la publicitat i dels mitjans de comunicació. Títol II. Capítol I: Dret a la informació, a l'assistència social integral i a l'assistència jurídica gratuïta. Capítol III: Drets de les funcionàries públiques. Títol III. Article 30. Títol V. Capítol IV: Mesures judicials de protecció i de seguretat de les víctimes.  
10. L'entorn de treball de Windows. Connexió a la xarxa UPVNET. La Internet. Navegació. Recerques d'informació. La pàgina web de la UPV. La intranet. El correu electrònic. Webmail.  
11. La seguretat en els equips informàtics personals. Les regles bàsiques de la navegació i correu segurs. Antivirus i tallafocs.   
12. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
13. Càlculs elementals en Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb Powerpoint.  
Bloc específic:  
14. Unió Europea: Les actuacions en matèria de seguretat i salut en el treball en l'àmbit de les institucions comunitàries. Les institucions comunitàries relacionades amb aquesta matèria. Les directives sobre disposicions mínimes de seguretat i salut en el treball.   
15. Organismes nacionals en matèria de prevenció de riscos laborals: la Comissió Nacional de Seguretat i Salut en el Treball. L'Institut Nacional de Seguretat i Higiene en el Treball. La Xarxa Espanyola de Seguretat i Salut en el Treball. La Fundació Nacional per a la Prevenció de Riscos Laborals.  
16. La Llei sobre Infraccions i Sancions en l'Ordre Social. Actuacions de la Inspecció de Treball i Seguretat Social en relació amb la prevenció de riscos laborals, en l'àmbit de les administracions públiques.  
17. Les mútues d'accidents de treball i malalties professionals: règim de les activitats preventives. Funcionament com a serveis de prevenció. Les actuacions en matèria preventiva de les mútues d'accidents de treball i malalties professionals de la Seguretat Social.  
18. Les auditories externes legals. Requisits i autorització de les persones o entitats especialitzades per a la realització d'auditories.  
   
19. La responsabilitat civil, penal i administrativa relacionada amb la prevenció de riscos laborals.  
20. Llei de Prevenció de Riscos Laborals 31/1995, de 8 de novembre. La Llei 54/2003, de 12 de desembre, de Reforma del Marc Normatiu de la Prevenció de Riscos Laborals.  
21. Reial Decret 1488/1998, de 10 de juliol, d'adaptació de la legislació de prevenció de riscos laborals a l'administració general de l'Estat.  
22. Reial Decret 39/1997, de 17 de gener, pel qual s'aprova el Reglament dels Serveis de Prevenció.  
23. Manual de drets i obligacions del personal de la Universitat Politècnica de València en matèria de seguretat i salut en el treball.  
24. Consideracions normatives, tècniques i pràctiques relatives a la prevenció de riscos d'exposició a contaminants químics aerotransportats en l'àmbit de la Universitat Politècnica de València.  
25. Toxicologia bàsica. Efectes dels contaminants.  
26. Dispositius de detecció i mesura. Mesurament dels contaminants químics: presa de mostres (sistemes actius i passius) i tècniques analítiques.  
27. Risc d'exposició a contaminants químics. Mètodes d'avaluació del risc: criteris de valoració ambientals i indicadors biològics d'exposició. Valors límit d'exposició.  
28. Consideracions normatives, tècniques i pràctiques associades als riscos: soroll, estrès tèrmic i vibracions; radiacions no ionizants; agents biològics; agents cancerígens i mutàgens, en l'àmbit de la Universitat Politècnica de València.  
29. Consideracions reglamentàries, tècniques i pràctiques relatives a les mesures de protecció col·lectiva i individual aplicables a la higiene industrial. Criteris de valoració i metodologies d'actuació i intervenció en higiene industrial en l'àmbit de la Universitat Politècnica de València.  
30. Epidemiologia de les malalties professionals i malalties del treball associades a riscos ambientals de tipus higiènic (químics, físics i biològics).   
31. Consideracions normatives, tècniques i pràctiques relacionades amb: la manipulació manual de càrregues; càrrega física i postural; disseny del lloc de treball; configuració de l'espai, mobiliari, comandaments i controls. Adaptació ergonòmica de llocs de treball. Pantalles de visualització de dades. Àmbit de la Universitat Politècnica de València.  
32. Consideracions normatives, tècniques i pràctiques derivades de les condicions ambientals de disseny confortable dels llocs de treball (confort tèrmic, acústic i lumínic) de la Universitat Politècnica de València.  
33. La qualitat de l'aire en els espais interiors. Contaminants del microclima de treball. Síndrome de l'edifici malalt.  
34. Criteris de valoració i metodologies d'actuació i intervenció en ergonomia del treball.   
35. Metodologia i tècniques d'avaluació dels factors de risc psicosocials i les seues conseqüències.  
36. Intervenció psicosocial: canvis en l'organització del treball, canvis en l'estil de direcció i canvis en els individus.  
37. Característiques i conseqüències fisiològiques, psíquiques, socials i laborals de l'estrès. Factors que determinen la càrrega mental. Valoració de la càrrega mental. Prevenció de la fatiga mental.  
38. El procés d'implantació del Sistema de Gestió Ambiental a la Universitat Politècnica de València. Gestió dels residus no perillosos a la Universitat Politècnica de València. Normativa aplicable. Gestió dels residus perillosos a la Universitat Politècnica de València. Normativa aplicable.  
39. Condicions de seguretat i salut dels llocs de treball. RD 486/97, sobre llocs de treball.  
40. Consideracions tècniques i reglamentàries relatives a seguretat en instal·lacions pertanyents a laboratoris i tallers de pràctiques i investigació de tipus mecànic, elèctric, químic, i biològic en l'àmbit de la Universitat Politècnica de València.. Consideracions pràctiques.  
41. Consideracions tècniques, normatives, reglamentàries i pràctiques relatives a emergències i evacuació. Seguretat contra incendis. Aplicació de les diverses normes sobre protecció contra incendis en l'àmbit de la Universitat Politècnica de València.  
42. Consideracions tècniques, normatives, reglamentàries i pràctiques relatives a senyalització en llocs de treball. RD 485/97, sobre senyalització de centres i locals de treball en l'àmbit de la Universitat Politècnica de València.  
43. Consideracions tècniques, normatives, reglamentàries i pràctiques relatives a condicions de seguretat en equips de treball. RD 1215/97 i RD 2177/2004.  
44. Consideracions tècniques, normatives, reglamentàries i pràctiques relatives a condicions de seguretat en màquines. RD 1644/08.  
45. Consideracions tècniques, normatives, reglamentàries i pràctiques relatives a condicions de seguretat en treballs en instal·lacions elèctriques. RD 614/2001.  
46. Consideracions tècniques, normatives, reglamentàries i pràctiques relatives a condicions de seguretat en aparells d'elevació i manutenció.  
47. Consideracions tècniques, normatives, reglamentàries i pràctiques relatives a condicions de seguretat en treballs amb risc químic. Aplicacions pràctiques.  
48. Consideracions tècniques, normatives, reglamentàries i pràctiques relatives a condicions de seguretat en emmagatzemaments de productes químics; emmagatzemament de residus. Aplicacions pràctiques. RD 379/2001.   
49. Consideracions tècniques, normatives, reglamentàries i pràctiques relatives a condicions de seguretat en treballs amb risc mecànic. Aplicacions pràctiques.  
50. Consideracions tècniques, normatives, reglamentàries i pràctiques relatives a condicions de seguretat en aparells a pressió. Aplicacions pràctiques.  
51. Consideracions tècniques, normatives, reglamentàries i pràctiques relatives a condicions de seguretat en explosions. Aplicacions pràctiques.  
52. Consideracions tècniques, normatives, reglamentàries i pràctiques relatives a condicions de seguretat en treballs amb risc biològic. Aplicacions pràctiques.  
53. Consideracions reglamentàries, tècniques i pràctiques relatives a dispositius de protecció. RD 773/1997, de 30 de maig, sobre disposicions mínimes de seguretat i salut relatives a la utilització pels treballadors d'equips de protecció individual. Aplicació a l'àmbit de tasques de la Universitat Politècnica de València.  
54. El procés d'implantació del Sistema de Gestió Ambiental a la Universitat Politècnica de València.  
55. Gestió dels residus perillosos i no perillosos a la Universitat Politècnica de València. Normativa aplicable.  
Enllaços d'interès:  
.